বেধড়ক মার! বিজেপি শাসিত রাজ্যে আক্রান্ত কংগ্রেস সাংসদ

ওয়েব ডেস্ক: অসমে (Assam) আক্রান্ত হলেন কংগ্রেস সাংসদ। প্রকাশ দিবালোকে মাঝরাস্তায় বাইক থেকে নামিয়ে বেধড়ক মারধোর করা হয় হাত শিবিরের সাংসদ রাকিবুল হুসেন (Rakibul Hussain)। জানা গিয়েছে, বৃহস্পতিবার তিনি যখন নিজের বাইকে করে নঁগাওয়ের একটি দলীয় সভায় যগদান করতে যাচ্ছিলেন, তখন একদল দুষ্কৃতী তাঁকে এবং তাঁর ব্যাক্তিগত দেহরক্ষীকে বাইক থেকে নামিয়ে রাস্তায় ফেলে ব্যপক মারধোর (Beaten) করে। রুপোহি থানার অন্তর্গত গুনমারি গ্রামে ঘটেছে এই ঘটনা।

এই ঘটনার বেশ কয়েকটি ভিডিও ইতিমধ্যে ছড়িয়ে পড়েছে সামাজিক মাধ্যমে। যদিও এইসব ভিডিওর সত্যতা যাচাই করেনি কলকাতা টিভি ডিজিটাল। তবে ভাইরাল হওয়া এই ভিডিওগুলিকে (Viral Video) কেন্দ্র করে দেশজুড়ে বইছে বিতর্কের ঝড়। নিজের লোকসভা কেন্দ্রে যদি সাংসদই না সুরক্ষিত হন, তাহলে নাগরিকদের সুরক্ষা নিয়ে ভাববে কে? উঠছে এই প্রশ্ন।

আরও পড়ুন: সঙ্গমের জলে মলের ব্যাক্টেরিয়া ২০ গুণ! দেখুন ভয়ঙ্কর রিপোর্ট

তবে এই ঘটনা বড় হয়ে ওঠার আগেই নড়েচড়ে বসেছে অসমের রাজ্য সরকার। ইতিমধ্যে অসমের মুখ্যমন্ত্রী হিমন্ত বিশ্ব শর্মা (Himanta Biswa Sarma) এই ঘটনাকে নিয়ে বিবৃতি দিয়েছেন। পাশাপাশি তিনি ১০ জন অভিযুক্তর একটি তালিকাও প্রকাশ করেছেন। সেখানে নাম রয়েছে হারুন, হরেশ, বাশির, কাশেম, রশিদুল, আয়ুব, লুৎকিওর, খালেক, মুজিবুর ও জাহাঙ্গির। তিনি একইসঙ্গে জানিয়েছেন যে, কংগ্রেস সাংসদকে হামলার ঘটনায় যারা জড়িত, তাদের বিরুদ্ধে আইনত ব্যবস্থা নেওয়া হবে।

Under BJP rule, even elected MPs aren’t safe in Assam! Dhubri MP Rakibul Hussain & his son Tanjil Hussain were attacked by miscreants in Nagaon Today. The govt’s failure to protect an MP speaks volumes about the law & order situation in the state.
#Assam #LawAndOrder pic.twitter.com/Z0N7jG1gs9

— Md Aminur Rahman (@AdvAminurRahman) February 20, 2025

উল্লেখ্য, অসমের নঁগাও জেলার সামাগুড়ি বিধানসভা আসনে টানা পাঁচবার ভোটে জিতে বিধায়ক নির্বাচিত হয়েছেন রাকিবুল হুসেন। ২০০১ থেকে ২০২১ পর্যন্ত তিনি ছিলেন সামাগুড়ির বিধায়ক। একাধিকবার রাজ্যের মন্ত্রিত্বের দায়িত্বও পালন করেছেন তিনি। ২০২৪-এর লোকসবা নির্বাচনে অসমের ধুবুড়ি আসন থেকে জয়ী হয়েছেন তিনি।